महाराष्ट्र : वर्धा सैन्य डिपो में विस्फोट, 6 की मौत
महाराष्ट्र के वर्धा में मंगलवार को सेना के आयुध डिपो में हुए विस्फोट में छह लोगों के मरने की खबर है।
पहले मृतकों का आंकड़ा तीन था जो बढ़कर छह हो गया है। 10 लोग घायल हैं जिनमें से चार की हालत गंभीर है।
यह विस्फोट पुलगांव सेंट्रल एम्युनिशन डिपो (सीएडी) में सुबह करीब 7.15 बजे उस समय हुआ, जब पुराने गोला बारूद को नष्ट करने के लिए उतारा जा रहा था।
एक अधिकृत ठेकेदार की मदद से आयुध कारखाना खमरिया, जबलपुर द्वारा पुराने गोला बारूद को नष्ट करने का काम किया जा रहा था।
एक रक्षा प्रवक्ता के अनुसार, जिस समय यह हादसा हुआ तब कर्मी गड्ढे खोद रहे थे और विस्फोटकों के ऊपर रेत की बोरियां रख रहे थे।
मृतकों में खमरिया आयुध कारखाने का एक कर्मचारी, ठेकेदार द्वारा लाए गए श्रमिक और दो अन्य शामिल थे।
विस्फोट इतना शक्तिशाली था कि पीड़ित दूर जाकर गिरे और उनके शव बुरी तरह जल गए हैं।
मामले की जांच के लिए पुलिस, सेना और प्रशासन के शीर्ष अधिकारी घटनास्थल पर पहुंचे।
मृतकों और घायलों की पहचान का पता लगाया जा रहा है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva